રવિવારે બપોરે આઈએનએસ વિરાટ તેના રૂટીન કાર્યક્રમ મુજબ ગોવા તરફ જઈ રહ્યું હતું. આ દરમિયાન તેના એક બોઈલર રૂમમાં તાપમાન વધી જતાં એકાએક આગ લાગી ગઈ હતી. જોકે આ અંગે જાણ થતાં આગ પર તાત્કાલિક અંકુશ મેળવી લેવામાં આવ્યો હતો. પરંતુ આ ઘટના વખતે ત્યાં હાજર રહેલા ચાર નાવિકને ઈજા થઈ હતી. તેમાંથી ગંભીર રીતે ઘવાયેલા એક ચીફ એન્જિનીયર-મિકેનીક આશુ સિંહને ગોવાની નેવી હોસ્પિટલમાં દાખલ કરવામાં આવ્યો હતો. જ્યાં હાર્ટએટેકથી તેનું મોત થયું હતુ. જ્યારે બાકીના અન્ય ત્રણ નાવિકની સારવાર ચાલી રહી છે. તેઓની હાલત સુધારા પર હોવાનું જણાવાઈ રહ્યુ છે.